Το ***Silent Hill*** (ιαπωνικά: サイレントヒル, Χέπμπορν: *Sairento Hiru*) είναι franchise μέσων τρόμου που επικεντρώνεται σε μια σειρά βιντεοπαιχνιδιών επιβίωσης τρόμου που δημιουργήθηκε από τον Κεϊτσίρο Τογιάμα και κυκλοφόρησε από την Konami. Τα πρώτα τέσσερα παιχνίδια της σειράς, *Silent Hill*, *Silent Hill 2*, *Silent Hill 3* και *Silent Hill 4: The Room* δημιουργήθηκαν από μια εσωτερική ομάδα ανάπτυξης, την Team Silent, προσωπικό ανάπτυξης της πρώην θυγατρικής της Konami ονόματι Konami Computer Entertainment Tokyo. Η γενικότερη επιτυχία της σειράς συνέβαλε στην καθιέρωσή της (franchise), αλλά και στην επέκτασή της με την έκδοση διάφορων κόμικς, δύο ταινιών μεγάλου μήκους και πολλά spin-off βιντεοπαιχνίδια.

Η ομώνυμη σειρά έλαβε το όνομά της από τη φανταστική κωμόπολη του Silent Hill στο Μέιν των Η.Π.Α, όπου και τα γεγονότα των περισσότερων παιχνιδιών λαμβάνουν μέρος. Στην πλειοψηφία τους τα παιχνίδια της σειράς διατηρούν μια άρρηκτη σύνδεση όσον αφορά τα γεγονότα του εκάστοτε παιχνιδιού μέσω των χαρακτήρων, γεγονότων και τοποθεσιών με τη μορφή μνημόνευσης.

Τα παιχνίδια *Silent Hill* δίνουν έμφαση στον ψυχισμό των "καθημερινών" πρωταγωνιστών, ο οποίος με τη σειρά του επηρεάζει και την εξέλιξη της εκάστοτε ιστορίας.

Θεματολογία
-----------

Το περιβάλλον των παιχνιδιών.
Η σειρά *Silent Hill* επικεντρώνεται και αναδεικνύει τη διαφθορά που υπάρχει στον κόσμο, την ίδια την ανθρωπότητα και την κοινωνία, αλλά επίσης εξερευνά το σκοτάδι και την κακή πλευρά της φύσης του ανθρώπου και πώς ο ίδιος είναι το αληθινό "τέρας".

Στα *Silent Hill*, διάφορες πτυχές της ανθρωπότητας συχνά απεικονίζονται και εκδηλώνονται είτε με την καλή είτε με την κακή πλευρά τους. Χάρη σε αυτό ο ψυχολογικός τρόμος είναι ίσως το ισχυρό σημείο της σειράς.

Επιπλέον, ο συμβολισμός είναι ένα σημαντικό χαρακτηριστικό στη σειρά, καθώς πολλές τοποθεσίες, περιβάλλοντα, τέρατα, αντικείμενα και εικόνες συχνά περιέχουν μια βαθύτερη σημασία.

Ανάπτυξη και διανομή
--------------------

Τα πρώτα τέσσερα κατά σειρά παιχνίδια της σειράς δημιουργήθηκαν και αναπτύχθηκαν από μια ομάδα ανάπτυξης την Team Silent και κυκλοφόρησαν μεταξύ 1999-2004. Η ομάδα αυτή ωστόσο διαλύθηκε μετά την κυκλοφορία του τέταρτου παιχνιδιού. Το 2007, την ανάπτυξη περαιτέρω παιχνιδιών της σειράς ανέλαβαν δυτικά στούντιο δημιουργίας βιντεοπαιχνιδιών, ξεκινώντας με την κυκλοφορία του Silent Hill: Origins από την Climax Studios. Στη συνέχεια ακολούθησε η δημιουργία του Silent Hill: Homecoming από την Double Helix Games, του μετέπειτα Silent Hill: Downpour της Vatra Games και του τελικού Silent Hill: Book of Memories από την WayForward Technologies.

Τη μουσική υπόκρουση καθώς και τα ολοκληρωμένα άλμπουμ έκαστου παιχνιδιού (OST) αναπτύχθηκαν από τον Άκιρα Γιαμαόκα, τη Mary Elizabeth McGlynn και τον Joe Romersa, ο οποίος παρέμεινε στη σειρά μέχρι την κυκλοφορία του Silent Hill: Shattered Memories όταν ο Άκιρα Γιαμαόκα αποχώρησε οριστικά από την Konami το 2012.

Ο τελευταίος συνθέτης που ανέλαβε τη μουσική του τελευταίου παιχνιδιού μετά την αποχώρηση του Άκιρα Γιαμαόκα ήταν ο Daniel Licht, ο οποίος και συνέχισε να συνεργάζεται με τη Mary Elizabeth McGlynn για μερικά ακόμα τραγούδια.

Όλα τα παιχνίδια στη σειρά περιλαμβάνουν διάφορα τραγούδια και ηχητικές μελωδίες οι οποίες στο σύνολό τους εκδίδονται στην αγορά με τη μορφή soundtrack. Σύμφωνα με τον πρώην συνθέτη Άκιρα Γιαμαόκα, η ατμόσφαιρα είναι ένα βασικό στοιχείο της σειράς στο οποίο αν δεν δινόταν σημασία, η παραγωγή της σειράς θα ήταν ακατόρθωτη. Τα μουσικά είδη ποικίλουν από ορχηστρική έως ροκ μουσική, ενώ κάποια κομμάτια έχουν φωνητικά τα οποία εκτελεί η Mary Elizabeth McGlynn.

Το πιο πρόσφατο παιχνίδι της σειράς, *Silent Hill: Downpour*, περιέχει μουσική ενορχήστρωση και φωνητικά της McGlynn και τραγούδια των Korn.

#### Επιστροφή της σειράς

Η εκδότρια εταιρεία **Konami Holdings Corporation** έπειτα από από αρκετά χρόνια αδράνειας ανακοίνωσε την επιστροφή της σειράς μέσω ενημερωτικής δημοσίευσης στα μέσα κοινωνικής δικτύωσης. Οι τελευταίες ενημερώσεις που αφορούν την επιστροφή της σειράς ανακοινώθηκαν μέσω της συγκεκριμένης διαδικτυακής μετάδοσης τα ξημερώματα στις 20 Οκτωβρίου 2022. Επιπλέον στα πλαίσια της επικείμενης επιστροφής της σειράς η Konami δημοσίευσε μια επίσημη ιστοσελίδα μέσω της διαδικτυακής της πλατφόρμας. Στη μετάδοση αυτή ανακοινώθηκαν 4 νέα παιχνίδια της σειράς καθώς και μια νέα ταινία που θα προσαρμοστεί στα γεγονότα του Silent Hill 2.

Παιχνίδια
---------

### Κύριες προσθήκες

#### *Silent Hill* (1999)

Το λογότυπο του πρώτου Silent Hill της σειράς.Το πρώτο Silent Hill ακολουθεί τον Harry Mason καθώς ψάχνει τη χαμένη θετή του κόρη στη φανταστική αμερικάνικη πόλη του Silent Hill. Εκεί συγκρούεται με μία αίρεση της πόλης, η οποία επιδιώκει να κάνει ένα τελετουργικό, με το οποίο θα αναστήσει μία θεότητα που λατρεύει. Έτσι, ανακαλύπτει την πραγματική αλήθεια για την καταγωγή της κόρης του. Το παιχνίδι έλαβε θετικές κριτικές και ήταν εμπορική επιτυχία. Θεωρείται ότι είναι ένας καθοριστικός τίτλος στην κατηγορία βιντεοπαιχνιδιών επιβίωσης τρόμου, καθώς δίνει έμφαση στην ατμόσφαιρα ψυχολογικού τρόμου. Έγιναν πολλές προσαρμογές του *Silent Hill*, συμπεριλαμβανομένης μίας γραφικής νουβέλας το 2001, μίας ταινίας το 2006, και ενός επαναπροσδιορισμένου παιχνιδιού το 2008, το *Silent Hill: Shattered Memories*.

#### *Silent Hill 2* (2002)

Το λογότυπο του Silent Hill 2. Το σενάριο του *Silent Hill 2* εξελίσσεται στην πόλη Silent Hill, ωστόσο δεν πρόκειται για συνέχεια του πρώτου παιχνιδιού *Silent Hill*. Ο πρωταγωνιστής του παιχνιδιού, James Sunderland, λαμβάνει ένα γράμμα από τη νεκρή σύζυγό του, η οποία τον περιμένει στο "ξεχωριστό [τους] μέρος" στο Silent Hill. Ο James καταφθάνει στην πόλη για να ανακαλύψει την αλήθεια για το γράμμα και τη σύζυγό του. Το παιχνίδι έλαβε διθυραμβικές κριτικές και από μερικούς θεωρείται το καλύτερο της σειράς. Κυκλοφόρησε για το PlayStation 2 και αργότερα την ίδια χρονιά για το Xbox. Επανακυκλοφόρησε το 2012 ως μέρος του *Silent Hill HD Collection*, μαζί με το *Silent Hill 3*.

#### *Silent Hill 3* (2003)

Το εξώφυλλο του Silent Hill 3.Το τρίτο *Silent Hill* τοποθετείται δεκαεπτά χρόνια μετά τα γεγονότα του πρώτου, όπου ο Harry Mason κατατροπώνει τον θεό της αίρεσης της πόλης και του δίνεται ένα μωρό κοριτσάκι να μεγαλώσει. Το *Silent Hill 3* εστιάζει στη Heather Mason, μία έφηβη κοπέλα την οποία μεγάλωσε ο Harry στο Portland. Ανακαλύπτει πως η αίρεση σχεδιάζει να τη χρησιμοποιήσει για να γεννήσει τον θεό της, και εμπλέκεται σε μία σύγκρουση με την αίρεση. Το παιχνίδι δέχτηκε πολύ καλές κριτικές κυρίως για τα γραφικά, τα περιβάλλοντα και τον ήχο του. Το 2012 κυκλοφόρησε στο *Silent Hill HD Collection*, μαζί με το *Silent Hill 2*. Έγινε κινηματογραφική μεταφορά το 2012 με τον τίτλο *Silent Hill: Revelation 3D*, και δέχτηκε κακές κριτικές.

Το λογότυπο του Silent Hill 4.
#### *Silent Hill 4: The Room* (2004)

Σε αντίθεση με τις προηγούμενες προσθήκες οι οποίες έλαβαν χώρα στην πόλη του Silent Hill, το *Silent Hill 4* εξελίσσεται στην επίσης φανταστική πόλη του South Ashfield, και ακολουθεί την ιστορία του Henry Townshend, ο οποίος ταξιδεύει σε παράλληλους κόσμους σε μία προσπάθεια να δραπετεύσει από το κλειδωμένο διαμέρισμά του. Το *Silent Hill 4* περιλαμβάνει στοιχεία σεναρίου από τα προηγούμενα παιχνίδια της σειράς. Κυκλοφόρησε για τα PlayStation 2, Xbox και Microsoft Windows. Όταν κυκλοφόρησε, δέχτηκε γενικότερα θετικές εντυπώσεις από τους κριτικούς, ενώ η αντίθεσή του από τα προηγούμενα της σειράς δέχτηκε ανάμεικτες αντιδράσεις.

#### *Silent Hill: Origins* (2007)

Το εξώφυλλο του Silent Hill:Origins στο PSP.Η ιστορία του *Silent Hill: Origins* περιστρέφεται γύρω από ένα νταλικέρη, τον Travis Grady ο οποίος, θέλοντας να κόψει δρόμο, περνά μέσα από το Silent Hill και συμπτωματικά σώζει ένα μικρό κορίτσι από μια πυρκαγιά. Ψάχνοντας πληροφορίες για το κορίτσι, σταδιακά εμπλέκεται με την αίρεση της πόλης και ανακαλύπτει καταπιεσμένες αλήθειες για την ξεχασμένη παιδική ηλικία του. Το παιχνίδι κυκλοφόρησε για το PSP για έγινε port για το PlayStation 2 το 2008, όπου δέχθηκε αυστηρότερες κριτικές σχετικά με τα γραφικά του. Δέχτηκε γενικότερα καλές κριτικές, αν και θεωρήθηκε ότι ακολουθούσε πιστά τη γνωστή συνταγή των παιχνιδιών της σειράς και δεν πρόσθετε κάτι νέο.

#### *Silent Hill: Homecoming* (2008)

Η πέμπτη προσθήκη αφορά τον Alex Shepherd, ένα στρατιώτη που επιστρέφει από τον πόλεμο στην πατρίδα του, Shepherd's Glen. Βρίσκει την πόλη σε αταξία και το μικρότερο αδερφό του να λείπει. Μαθαίνει πολλά για το Τάγμα την αίρεση, την ιστορία της ίδιας της πόλης αλλά και το δικό του παρελθόν. Δέχθηκε θετικές κριτικές η αλλαγή ομάδας ανάπτυξης, ωστόσο το σενάριο του παιχνιδιού δέχθηκε, σε μεγάλο βαθμό, ανάμεικτες κριτικές. Το παιχνίδι κυκλοφόρησε για τα PlayStation 3, Xbox 360 και τα Microsoft Windows. Χαρακτηρίστηκε είτε ως "ενδιαφέρον και ενοχλητικό" είτε "χωρίς μεγάλες εκπλήξεις".

Το εξώφυλλο του Silent Hill:Shattered Memories στο Wii.
#### *Silent Hill: Shattered Memories* (2009)

Το *Shattered Memories* παρουσιάζει την ιστορία του πρώτου *Silent Hill* με διαφορετικό τρόπο, με σενάριο και αλλαγμένους χαρακτήρες. Περιλαμβάνονται ψυχολογικά τεστ σε συνεδρίες τα οποία επηρεάζουν την εξέλιξη του παιχνιδιού. Το παιχνίδι κυκλοφόρησε αρχικά για το Wii και δέχτηκε γενικότερα θετικές κριτικές για τα γραφικά, την ιστορία, τη μουσική του και τις φωνές των ηθοποιών, ενώ ακόμη η χρήση του Wii Remote έλαβε πολύ καλά σχόλια από τους κριτικούς. Το 2010 βγήκε port του παιχνιδιού για τα PlayStation 2 και PSP.

#### *Silent Hill: Downpour* (2012)

Το εξώφυλλο του *Silent Hill: Downpour*.
Το *Downpour* περιστρέφεται γύρω από τον Murphy Pendleton, έναν φυλακισμένο που εισβάλλει στην πόλη του Silent Hill, και μεταβαίνει σταδιακά στην εναλλακτική διάστασή της, ξεκλειδώνοντας, έτσι, προσωπικές καταπιεσμένες αναμνήσεις. Το παιχνίδι έχει λειτουργία 3D. Έλαβε ανάμεικτες κριτικές. Χαρακτηρίστηκε είτε ως "μετριότητα", είτε ως "ταξίδι που αξίζει τον κόπο". Κυκλοφόρησε για τα PlayStation 3 και Xbox 360.

#### *Silent Hill f* (αναμένεται)

Το *Silent Hill f* αποτελεί την ένατη προσθήκη στη σειρά των βασικών παιχνιδιών και ανακοινώθηκε από την Konami στις 19 Οκτωβρίου 2022. Η παραγωγή του ανήκει στη NeoBards, με τη χαρακτηριστική συμβολή του συγγραφέα Ryukishi07. Το παιχνίδι θα διαδραματίζεται στην Ιαπωνία.

### Δευτερεύουσες προσθήκες (Spin-offs)

***Play Novel: Silent Hill*** (2001)

Το *Play Novel: Silent Hill* είναι μια βελτιωμένη και διορθωμένη προσαρμογή του αρχικού *Silent Hill* του 1999, προοριζόμενο για το Game Boy Advance με τη μορφή ενός ηλεκτρονικού μυθιστορήματος (κόμικ) το οποίο είχε κυκλοφορήσει αποκλειστικά στην Ιαπωνία.

Ωστόσο το παιχνίδι αυτό έχει τροποποιηθεί και κυκλοφορήσει σε διαφορετικές πλατφόρμες από θαυμαστές της σειράς.

***Silent Hill: Mobile*** (2006)

Το *Silent Hill: Mobile* είναι παιχνίδι περιπέτειας για τα κινητά τηλέφωνα το οποίο κυκλοφόρησε το 2006. Το παιχνίδι ήταν διαθέσιμο αποκλειστικά μόνο στην Ιαπωνία ως εφαρμογή και κυκλοφόρησε συνδυαστικά με την πρώτη ταινία Silent Hill.

***Silent Hill: The Escape*** (2007)

Πρόκειται για τρισδιάστατο παιχνίδι βολών πρώτου προσώπου για τα κινητά τηλέφωνα (iPhone) και το iPod Touch, όπου ο παίκτης εξερευνά την πόλη του Silent Hill και εγκαταλελειμμένες περιοχές, όπως ένα νοσοκομείο και ένα μετρό. Περιέχει συγκεκριμένους εχθρούς και χαρακτήρες από τα προηγούμενα παιχνίδια της σειράς. Οι κριτικές του ήταν κυρίως κακές, με ελάχιστες εξαιρέσεις όπου ήταν μέτριες.

***Silent Hill: Orphan*** (2007)

Το *Silent Hill: Orphan*, γνωστό στην Ευρώπη επίσης ως *Silent Hill: Mobile*, είναι η δεύτερη προσθήκη της σειράς για το κινητό τηλέφωνο. Το παιχνίδι είναι τύπου point-and-click σε πρώτο πρόσωπο. Για να επιβιώσει ο παίκτης, θα πρέπει να έχει λύσει μια σειρά από παζλ χρησιμοποιώντας διάφορα στοιχεία. Το *Orphan* αποκαλύπτει επίσης μια νέα οπτική σχετικά με ορισμένα γεγονότα του παρελθόντος που έχουν συμβεί στην πόλη.

***Silent Hill: The Arcade*** (2007)

Είναι arcade παιχνίδι βολών που χρησιμοποιεί στοιχεία από τα *Silent Hill 2*, *Silent Hill 3* και *Silent Hill 4* όπως περιοχές, τέρατα και μουσική. Απέχει πολύ από το ύφος επιβίωσης τρόμου της βασικής σειράς, γι' αυτό οι κριτικές του ήταν κακές και συγκεκριμένα χαρακτηρίστηκε ως "υπερβολικά αχρείαστο".

***Silent Hill: Orphan 2*** (2008)

Το *Silent Hill: Mobile 2* ή αλλιώς *Silent Hill: Orphan 2* είναι η συνέχεια του Silent Hill: Orphan. Το παιχνίδι είναι του ίδιου τύπου με το πρώτο με gameplay point and-click.

***Silent Hill: The Orphan 3*** (2010)

Το *Silent Hill: Mobile 3* ή αλλιώς *Silent Hill: The Orphan 3* είναι η συνέχεια του *Silent Hill: Orphan* και του *Silent Hill: Mobile 2*. Το παιχνίδι ανακοινώθηκε στις 2 Σεπτεμβρίου 2009 και κυκλοφόρησε στις 5 Μαρτίου 2010.

***Silent Hill: Book of Memories*** (2012)

Στο *Silent Hill: Book of Memories*, ο βασικός χαρακτήρας βρίσκει ένα μυστηριώδες βιβλίο να τον περιμένει στα γενέθλιά του, γνωστό ως "Βιβλίο των Αναμνήσεων". Αποκαλύπτεται ότι ολόκληρη η ζωή του πρωταγωνιστή είναι γραμμένη στις σελίδες του και ότι, αν αλλάξει το κείμενο μέσα στο βιβλίο, το αποτέλεσμα της ζωής του θα αλλάξει αναλόγως. Ο πρωταγωνιστής χρησιμοποιεί το βιβλίο για να αλλάξει τη ζωή του προς το καλύτερο, με απρόσμενες και συχνά αντίθετες συνέπειες, ενώ σταδιακά παρασύρεται σε ξεχωριστούς Άλλους Κόσμους σε συμφωνία με σημαντικούς χαρακτήρες επηρεασμένους από τις δυνάμεις του Βιβλίου. Κυκλοφόρησε στο PlayStation Vita. Το παιχνίδι είναι μέχρι στιγμής το τέταρτο καλύτερο σε πωλήσεις για το PS Vita, ενώ δέχτηκε ανάμεικτες ή μέτριες αντιδράσεις. Η ιστορία του δέχθηκε ένα εύρος αντιδράσεων. Από μερικούς δεν θεωρήθηκε τρομακτική, αλλά ενδιαφέρουσα, ενώ από άλλους ελαφριά και κακογραμμένη.

***Silent Hill'** (pachislot) (2015)*

Το *Silent Hill*, που αναφέρεται επίσης ως *Pachislot Silent Hill*, είναι παιχνίδι που λειτουργεί σε μηχανή Panchslot και κυκλοφόρησε στην Ιαπωνία το 2015. Το παιχνίδι μιμείται κυρίως την πλοκή του *Silent Hill 2* και ταυτόχρονα παρουσιάζει νέο περιεχόμενο.

***Dead by Daylight: Chapter XVI - Silent Hill*** (2020)

Η επέκταση *Dead by Daylight: Chapter XVI - Silent Hill* είναι το δέκατο έκτο κεφάλαιο του ασύμμετρου παιχνιδιού τρόμου-επιβίωσης για πολλούς παίκτες 4v1 *Dead by Daylight*. Είναι ένα crossover με τη σειρά *Silent Hill* στο οποίο εμφανίζονται οι Cheryl Mason και Pyramid Head, οι οποίοι είναι χαρακτήρες που μπορούν να επιλεχθούν για παιχνίδι, ενώ το όλο εγχείρημα ολοκληρώνεται συνδυαστικά με την εμφάνιση των Alessa Gillespie, Lisa Garland και Cybil Bennett.

Η επέκταση έχει κυκλοφορήσει και υπό τη μορφή ενός πακέτου με όνομα *Dead by Daylight: Silent Hill Edition*, το οποίο κυκλοφόρησε ψηφιακά στη Δύση και σε φυσικά αντίγραφα στην Ιαπωνία.

***Dark Deception: Monsters & Mortals - Silent Hill*** (2021)

Η επέκταση του *Dark Deception: Monsters & Mortals - Silent Hill* είναι κεφάλαιο της κύριας σειράς με δυνατότητα λήψης για το παιχνίδι τρόμου πολλαπλών παικτών *Dark Deception: Monsters & Mortals* της Glowstick Entertainment. Είναι ένα crossover της σειράς *Silent Hill*, σε συνεργασία με την Konami Digital Entertainment και κυκλοφόρησε στις 23 Μαρτίου του 2021.

Το τρέιλερ για τη νέα αυτή επέκταση περιελάμβανε το κομμάτι "Claw Finger" από το άλμπουμ μουσικής του πρώτου παιχνιδιού *Silent Hill* (1999) υπό τη μορφή διασκευής από τον Daniel Dombrowski. Η Glowstick Entertainment το κυκλοφόρησε ως αυτόνομο τραγούδι στις 8 Φεβρουαρίου του 2021.

***Silent Hill: Ascension*** (2023)

Το *Silent Hill: Ascension* θα αποτελεί, σύμφωνα με την Konami, μια "*διαδραστική ζωντανή σειρά όπου ολόκληρη η κοινότητα του franchise θα σχηματίζει την ιστορία του Silent Hill*". Το παιχνίδι θα αναπτυχθεί από την Genvid, σε συνεργασία με τις Behaviour Interactive (του *Dead by Daylight*), Bad Robot Games και της DJ2 Entertainment. 

***Silent Hill: Townfall***

Το *Silent Hill: Townfall* αποτελεί μια νέα προσθήκη στη σειρά των παιχνιδιών και ανακοινώθηκε από την Konami στις 19 Οκτωβρίου του 2022. Την παραγωγή του ανέλαβε η NoCode Studios και θα κυκλοφορήσει από την Annapurna Interactive.

### Βελτιωμένες προσθήκες (Remakes)

#### *Silent Hill HD Collection* (2012)

Πρόκειται για την υψηλής ανάλυσης επανακυκλοφορία των *Silent Hill 2* και *Silent Hill 3*. Τα παιχνίδια είχαν αναπτυχθεί από την Team Silent και μεταφέρθηκαν στο PlayStation 3 και το Xbox 360 από τα Hijinx Studios. Η νέα αυτή συλλογή έλαβε ανάμεικτες προς κακές κριτικές, κυρίως λόγω των τεχνικών προβλημάτων που είχε.

#### *Silent Hill 2* (αναμένεται)

Ένα remake του *Silent Hill 2* ανακοινώθηκε από την Konami στις 19 Οκτωβρίου του 2022 και θα προορίζεται αποκλειστικά για το PS5. Το παιχνίδι αποτελεί παραγωγή της Bloober Team και στοχεύει σε μια αναπροσαρμογή της αρχικής ιστορίας με βελτιωμένα γραφικά και μια ανασύνταξη των γεγονότων που διαδραματίζονται σε αυτή. Το παιχνίδι θα παραμείνει ως αποκλειστικό για το PS5 για 12 μήνες ενώ ταυτόχρονα θα είναι διαθέσιμο στο Steam ώστε να είναι συμβατό και σε ηλεκτρονικούς υπολογιστές (PC).

### Ακυρωμένες προσθήκες

***Silent Hill* (ηλεκτρονικό μυθιστόρημα της Com.x) (1999)**

Επρόκειτο για ηλεκτρονικό μυθιστόρημα 70 σελίδων και προσαρμογής του αρχικού παιχνιδιού το οποίο είχε προγραμματιστεί να κυκλοφορήσει τον Νοέμβριο του 1999 από την Com.X. Το έργο δημιουργήθηκε από τον Jon Murphy και από τον Neil Googe.

Η δουλειά με διορία έξι μηνών ανατέθηκε στον Googe για να ολοκληρώσει τα σχέδια και τις εικόνες του γραφικού μυθιστορήματος. Αν και το έργο ολοκληρώθηκε και ακολουθήσε η διαφήμιση του, η προσαρμογή δεν κυκλοφόρησε ποτέ από την Konami για άγνωστους λόγους.

***Silent Hill 3* (εναλλακτικό) (2002)**

Τα αρχικά σχέδια για το *Silent Hill 3* ήταν πολύ διαφορετικά από αυτά που εν τέλει βγήκαν σε κυκλοφορία. Η ιστορία θα αποτελούσε συνέχεια του *Silent Hill: Inner Fears* που χρησιμοποιήθηκε για το *Silent Hill 2*. Ωστόσο, η Konami δεν ήταν ικανοποιημένη με τις αρχικές χαμηλές πωλήσεις του *Silent Hill 2* και ώθησε την Team Silent να μετατρέψει το παιχνίδι σε ένα πιο εμπορικό spin-off arcade παιχνίδι (δεν πρέπει να συγχέεται με το *Silent Hill: The Arcade*) που θα κυκλοφορούσε αργότερα. Το σχέδιο αυτό απορρίφθηκε από την ομάδα, αλλά και η όλη αυτή καθυστέρηση σπατάλησε μεγάλο μέρος του προϋπολογισμού και του χρόνου ανάπτυξης για το *Silent Hill 3*. Το *Silent Hill 2* ωστόσο εκείνη την περίοδο επικρίθηκε για τον λόγο του ότι δεν επικεντρώθηκε στην Alessa Gillespie και ότι δεν είχε το ίδιο στυλ ατμόσφαιρας, χαρακτήρων και πλασμάτων με το πρώτο παιχνίδι. Ως αποτέλεσμα, η Team Silent δεν προχώρησε τελικά με τα αρχικά σχέδια που είχε για το *Silent Hill 3*, και επέλεξε να ολοκληρώσει την ιστορία της Alessa από το αρχικό *Silent Hill*. Ωστόσο εν τέλει δεν είχαν συμφωνήσει όλα τα μέλη της Team Silent με αυτήν την απόφαση, αν και ο Akihiro Imamura είχε δηλώσει ότι δεν ήθελαν να χρησιμοποιήσουν ένα πανομοιότυπο σχέδιο για δύο συνεχόμενα παιχνίδια.

***Silent Hill 5* (2005)**

To 2004 ο Masashi Tsuboyama είχε δηλώσει ότι το *Silent Hill 5* βρισκόταν σε στάδιο ανάπτυξης, αλλά αρνήθηκε τις φήμες ότι το παιχνίδι θα είχε τον τίτλο *Silent Hill:Shadows*. Μετά από την κυκλοφορία του τέταρτου *Silent Hill*, η Team Silent επεδίωξε να αναπτύξει το αρχικό σχέδιο του *Silent Hill 3* για το *Silent Hill 5*. Λόγω της μεγάλης ανταπόκρισης του κοινού στο *Silent Hill 4*, ο Imamura ήθελε μια δυναμική πέμπτη είσοδο στη σειρά. Το παιχνίδι αυτό καθ' αυτό δεν θα ακολουθούσε το ίδιο στιλ με το *Silent Hill 4* ενώ προοριζόταν να αποτελέσει παχνίδι του PlayStation 3.

Σε αντίθεση με τα προηγούμενα παιχνίδια της σειράς, το *Silent Hill 5* θα λάμβανε χώρα στο ίδιο το Silent Hill με τη μορφή όμως μιας καθημερινής πόλης με τους ανθρώπους να κάνουν την καθημερινή τους ζωή, κάτι που σιγά σιγά θα αλλάξει καθώς προχωρά το παιχνίδι.

Ωστόσο το παιχνίδι ακυρώθηκε και στη θέση του κυκλοφόρησε το *Silent Hill: Homecoming* από δυτικό στούντιο παιχνιδιών, γεγονός το οποίο προκάλεσε την οριστική διάλυση της Team Silent το 2005.

***Silent Hill: Origins* (εναλλακτικό) (2006)**

Ο αρχικός σχεδιασμός για το *Silent Hill: Origins* ήταν να επαναχρησιμοποιηθεί με βελτιωμένα χαρακτηριστικά η πρώτη προσθήκη της σειράς και θα προοριζόταν για το PSP. Ωστόσο αποφασίστηκε η δημιουργία ενός ριζικά νέου παιχνιδιού, καθώς η βελτιωμένη προσαρμογή του πρώτου παιχνιδιού θα ήταν ιδιαίτερα κοστοβόρα και μακροχρόνια για να καταστεί πραγματική.

Όταν το *Silent Hill: Origins* αναπτύχθηκε από τη θυγατρική της Climax Studios στο Λος Άντζελες, επρόκειτο να ήταν μια σκοτεινή κωμωδία εμπνευσμένη από την τηλεοπτική εκπομπή Scrubs, χρησιμοποιώντας το Engine Ghostwriter και ένα τύπο gameplay με κάμερα over-the-bahu.

Εν τέλει η Climax δεν ήταν ικανοποιημένη με την εξέλιξη που είχε πάρει η νέα προσθήκη, επικαλούμενη κακοδιαχείριση και φοβούμενη ότι θα μπορούσε να είναι η καταστροφή της σειράς, και για τον λόγο αυτό το παιχνίδι μεταφέρθηκε στη συνέχεια και τροποποιήθηκε στην τελική του μορφή από το στούντιο της Climax στο Ηνωμένο Βασίλειο.

***Silent Hill Broken Covenant* (2006)**

Το 2006, τα στούντιο που είχαν αναλάβει τη δημιουργία ενός νέου παιχνιδιού Silent Hill για το PlayStation 3 επεδίωξαν και ανέπτυξαν μια νέα προσθήκη στη σειρά γνωστή ως *Silent Hill: Broken Covenant*. Η πλοκή του θα επικεντρωνόταν στην επιρροή της Alessa Gillespie που εξαπλώνεται έξω από την πόλη του Silent Hill του Μέιν, με πρωταγωνιστή τον Hector Santos ο οποίος θα ταξίδευε στο Ελ Πάσο του Τέξας στην Αριζόνα για να βοηθήσει την ανιψιά του Anne.

Το παιχνίδι ακυρώθηκε χωρίς ξεκάθαρη αιτιολογία και όλα τα σχέδια απορρίφθηκαν ενώ το πρωτότυπο δεν βγήκε ποτέ σε κυκλοφορία.

***Silent Hill DS* (2006)**

Το 2006, η WayForward Technologies άρχισε να δουλεύει σε έναν νέο τίτλο του *Silent Hill* προοριζόμενο για το Nintendo DS. Αργότερα το παιχνίδι προωθήθηκε στην Konami ως ένα νέο παιχνίδι Silent Hill το οποίο θα εγκαινίαζε την είσοδο της σειράς στο Nintendo DS, αλλά τελικά η ιδέα απορρίφθηκε, με το πρόσχημα πως η σειρά δεν ήταν ακόμη ώριμη για μια τέτοια κίνηση.

***Silent Hill: Broken Heart* (2008)**

Το 2008 η Climax Studios εξέδωσε έναν νέο τίτλο *Silent Hill* διαδραστικού τύπου για το Nintendo Wii σχετικά με μια τραυματισμένη ψυχικά μαθήτρια λυκείου η οποία παγιδεύτηκε στο Silent Hill κατά τη διάρκεια μιας χιονοθύελλας. Το παιχνίδι ωστόσο απορρίφθηκε και στη θέση του τέθηκε σε κυκλοφορία το *Silent Hill: Shattered Memories*.

***Silent Hill: The Box* (2008)**

Η Silicon Knights ανέπτυξε ένα νέο τίτλο Silent Hill με όνομα Silent Hill:The Box για το PlayStation 3 και το Xbox 360. Σε κάποιο σημείο, έλαβε έναν πρωτότυπο τίτλο και μετονομάστηκε σε Silent Hill: The Ritualyst και πωλήθηκε στην THQ και τη Sega. Ωστόσο και πάλι λόγω οικονομικών δυσκολιών στην THQ το 2009, το παιχνίδι δεν αναπτύχθηκε ποτέ.

**Ανώνυμο sequel του *Silent Hill* (2013)**

Ο Masahiro Ito κάποια χρόνια πριν δήλωσε πως συμμετείχε στην ανάπτυξη ενός μελλοντικού παιχνίδιου Silent Hill το 2013. Ωστόσο λόγω συμφωνιών μη αποκάλυψης, οι πληροφορίες σχετικά με αυτό είναι περιορισμένες, αλλά αυτό που θα ήταν σίγουρο ήταν πως αυτό θα λειτουργούσε ως συνέχεια παρόμοιο με το Silent Hill 3.

Παρ'όλ'αυτά το παιχνίδι ακυρώθηκε, αλλά ο Masahiro Ito είχε δήλωσει πως θα ήταν πρόθυμος να φτιάξει ένα νέο Silent Hill αν του δινόταν κάποια στιγμή η ευκαιρία από την Konami.

Το εξώφυλλο του ακυρωμένου Silent Hills το 2014.***Silent Hills* (2014)**

Το *Silent Hills* ή αλλιώς *Silent Hills P.T.* (αγγλικά: *Playable Teaser*) ήταν το διαδραστικό demo του νέου παιχνιδιού (*Silent Hills*) και κυκλοφόρησε στις 12 Αυγούστου του 2014 στο PlayStation Network για το PlayStation 4 δωρεάν. Το P.T. εξελίσσεται σε πρτική πρώτου προσώπου. Η ιστορία έχει να κάνει με έναν άγνωστο πρωταγωνιστή που ξυπνά σε ένα υποτιθέμενο στοιχειωμένο σπίτι και βιώνει υπερφυσικά περιστατικά. Οι μόνες δυνατότητες του χαρακτήρα είναι να κάνει ζουμ σε αντικείμενα και να περπατά σε ένα διάδρομο που επαναλαμβάνεται στο άνοιγμα κάθε πόρτας. Η σκηνοθεσία του παιχνιδιού έγινε από τους Χιντέο Κοτζίμα και Γκιγιέρμο Ντελ Τόρο, ενώ πρωταγωνιστής ήταν ο ηθοποιός Νόρμαν Ρίντους. Το demo κατεβάστηκε πάνω από 1 εκατομμύριο χρήστες, ωστόσο εξαιτίας λόγων ανωτέρας βίας που δεν δημοσιεύτηκαν ποτέ η ανάπτυξή του παιχνιδιού ακυρώθηκε το 2015.

Άλλες προσθήκες
---------------

### Ταινίες

Η αφίσα της ομώνυμης ταινίας του 2006.***Silent Hill*** (2006)

Το *Silent Hill* είναι ταινία τρόμου του 2006 που σκηνοθετήθηκε από τον Κριστόφ Γκανς και γράφτηκε από τον Ρότζερ Άβαρι και βγήκε σε κυκλοφορία στις 21 Απριλίου 2006 από την TriStar Pictures. Η ταινία είναι προσαρμογή του πρώτου *Silent Hill*. Ωστόσο, παρόλο που υπάρχουν μεγάλες ομοιότητες με τα βιντεοπαιχνίδια, υπάρχουν πολλές βασικές διαφορές ως προς τους χαρακτήρες, την πλοκή και το περιβάλλον. Σε καμία περίπτωση ωστόσο δεν θα έπρεπε να θεωρείται αντικατάσταση του ίδιου του βιντεοπαιχνιδιού, καθώς το σύμπαν των γεγονότων που διαδραματίζεται είναι εντελώς διαφορετικό με το αντίστοιχο των βιντεοπαιχνιδιών. Τέλος η ταινία υιοθετεί στοιχεία από τα *Silent Hill 2* και *Silent Hill 3*, καθώς περιλαμβάνει τραγούδια και ηχητικά εφέ των αντίστοιχων παιχνιδιών.

***Silent Hill: Revelation*** (2012)

Το *Silent Hill: Revelation* ή επίσης γνωστό ως *Silent Hill: Revelation 3D* είναι ταινία τρόμου του 2012 η οποία γράφτηκε και σκηνοθετήθηκε από τον M.J. Bassett, και κυκλοφόρησε στις 26 Οκτωβρίου 2012 από το Open Road Films.

Η ταινία αυτή, αποτελεί συνέχεια της πρώτης, και είναι μια ήπια αναπαράσταση του *Silent Hill 3*, παιχνίδι το οποίο αναπτύχθηκε από την Team Silent και δημοσιεύθηκε από την Konami. Η ταινία ακολουθεί τη Heather Mason, μια έφηβη που ψάχνει τον θετό πατέρα της στο Silent Hill της Δυτικής Βιρτζίνια. Κατά τη διάρκεια του ταξιδιού της, ανακαλύπτει την τρομακτική ιστορία της πόλης, καθώς και τη δική της.

***Return to Silent Hill*** (2023)

Τον Φεβρουάριο του 2020, μέσα στον απόηχο ενός ενδεχόμενου νέου παιχνιδιού, ο σκηνοθέτης της πρώτης ταινίας της σειράς Κριστόφ Γκανς, ανέφερε δημόσια πως μια νέα ταινία βρίσκεται σε στάδιο ανάπτυξης, η οποία θα περιστρέφεται αποκλειστικά γύρω από την πόλη του Silent Hill. H νέα ταινία αποκαλύφτηκε επίσημα μέσω της ζωντανής μετάδοσης της Konami στις 19 Οκτωβρίου όπου το κοινό ενημερώθηκε για τα πλάνα που σχετίζονται με το μέλλον της σειράς. Η νέα ταινία θα προσαρμοστεί στην ιστορία του *Silent Hill 2*.

### Μουσική

Ο συνθέτης του μεγαλύτερου μέρους της σειράς Άκιρα Γιαμαόκα.
Καθ'όλη τη διάρκεια της έκδοσης των παιχνιδιών της σειράς, ακολουθούσε η δημοσιοποίηση ενός άλμπουμ που περιέχει τη μουσική υπόκρουση, τα τραγούδια και τα ειδικά ηχητικά εφέ του εκάστοτε παιχνιδιού με σκοπό τη μεμονωμένη πώλησή τους ως ανεξάρτητη λίστα κομματιών.

* Το ***Silent Hill: The Original Soundtrack*** κυκλοφόρησε στην Ιαπωνία στις 5 Μαρτίου του 1999, από την Konami και περιέχει μουσική από το βιντεοπαιχνίδι *Silent Hil*. Όλα τα κομμάτια συντάχθηκαν από τον Άκιρα Γιαμαόκα και τη Ρίκα Μουρανάκα.
* Το ***Silent Hill 2: The Original Soundtrack*** κυκλοφόρησε στην Ιαπωνία στις 3 Οκτωβρίου του 2000 από την Konami**.** Η λίστα περιέχει τη μουσική από το *Silent Hill 2*, που συνέθεσε ο Άκιρα Γιαμαόκα. Όλα τα κομμάτια του άλμπουμ είναι ορχηστρικά με εξαίρεση το κομμάτι "The Reverse Will".
* Το ***Silent Hill 3: The Original Soundtrack*** κυκλοφόρησε στην Ιαπωνία στις 7 Ιουλίου του 2003 από την Konami. Η λίστα περιέχει μουσική από το *Silent Hill 3*, που συνέθεσε και πάλι ο Άκιρα Γιαμαόκα. Στο άλμπουμ συμμετείχαν επίσης η Μαίρη Ελίζαμπεθ ΜακΓκλιν και ο Τζο Ρομέρσα.
* Το ***Silent Hill 4 The Room: The Original Soundtrack*** κυκλοφόρησε στην Ιαπωνία στις 17 Ιουνίου του 2004 από την Konami και περιέχει μουσική από το *Silent Hill 4: The Room*, που συνέθεσε ο Άκιρα Γιαμαόκα. Εκτός από την κανονική λίστα, το άλμπουμ περιλάμβανε επίσης ένα δίσκο (vinyl) με το ιαπωνικό ηχητικό δράμα "Inescapable Rain in Yoshiwara". Αργότερα μέσα στο έτος, κυκλοφόρησε ένα ανανεωμένο άλμπουμ που ονομάστηκε ***Silent Hill 4: The Room Limited Edition Soundtrack*** με 13 νέα αποκλειστικά κομμάτια.
* Το ***Silent Hill: Zero Original Soundtracks*** είναι ένα άλμπουμ μουσικής που κυκλοφόρησε στην Ιαπωνία την 1η Ιανουαρίου του 2008, από την Konami. Το άλμπουμ περιέχει μουσική από το *Silent Hill: Origins*, που συνέθεσε ο Άκιρα Γιαμαόκα.
* Το ***Silent Hill: Homecoming Soundtrack*** είναι το ηχητικό άλμπουμ του *Silent Hill: Homecoming* που κυκλοφόρησε στις 24 Νοεμβρίου του 2008. Το άλμπουμ ήταν διαθέσιμο μόνο ως προ-παραγγελία μαζί με το παιχνίδι. Και τα 21 κομμάτια συντέθηκαν από τον Άκιρα Γιαμαόκα με τη Μαίρη Ελίζαμπεθ ΜακΓκλιν να συνεισφέρει φωνητικά για τέσσερα κομμάτια, το "One More Soul to the Call", "Elle Theme", "This Sacred Line" και το "Alex Theme".
* Το ***Silent Hill: Shattered Memories: The Soundtrack*** είναι μια συλλογή μουσικής από το *Silent Hill: Shattered Memories*. Συντέθηκε από τον Άκιρα Γιαμαόκα ο οποίος δημιούργησε 21 κομμάτια, τέσσερα από τα οποία συμβάλει φωνητικά η Μαίρη Ελίζαμπεθ ΜακΓκλιν.
* Το ***Silent Hill: Downpour Original Soundtrack*** συντάχθηκε από τον Ντάνιελ Λιχτ, και είναι το μουσικό άλμπουμ του *Silent Hill: Downpour*. Το άλμπουμ κυκλοφόρησε στις 13 Μαρτίου του 2012 από τη Milan Records.
* Το ***Silent Hill: Book of Memories Original Soundtrack*** συντάχθηκε από τον Ντάνιελ Λιχτ και είναι το μουσικό άλμπουμ του *Silent Hill: Book of Memories*. Το soundtrack κυκλοφόρησε στις 17 Απριλίου 2012 από τη Milan Records.

### Βιβλία και κόμιξ

* Το ***Silent Hill: The Novel*** (サ イ レ ン ト ヒ ル) είναι το επίσημο μυθιστόρημα του αρχικού *Silent Hill*, επιμελημένο από τον Σάνταμου Γιαμασίτα και τον Μασαχίρο Ίτο. Το βιβλίο εκδόθηκε από την Konami Novels την 1η Σεπτεμβρίου του 2006.
* Το ***Silent Hill 2: The Novel*** είναι το επίσημο μυθιστόρημα του *Silent Hill 2* που δημοσιεύθηκε από την Konami, που γράφτηκε από τον Σάνταμου Γιαμασίτα και τον Μασαχίρο Ίτο. Είναι γραμμένο στα Ιαπωνικά και μεταφράστηκε στα Αγγλικά από τη Lady Ducky.
* Το ***Silent Hill 3: The Novel*** είναι η επίσημη διασκευή σε βιβλίο του *Silent Hill 3* η οποία δημοσιεύτηκε από την Konami. Το μυθιστόρημα γράφτηκε από τον Sadamu Yamashita και τον Μασαχίρο Ίτο. Διατίθεται μόνο στα Ιαπωνικά και δεν έχει μεταφραστεί σε κάποια άλλη γλώσσα ακόμα, ενώ δεν είναι γνωστά πολλά για το περιεχόμενο του μυθιστορήματος.
* Το ***Silent Hill: The Novel*** είναι η επίσημη ιστοριογραφία της ομώνυμης ταινίας *Silent Hill* του 2006. Γράφτηκε από την Πόλα Έτζγουντ και κυκλοφόρησε μόνο στην Ιαπωνία, στις 25 Ιουνίου 2006 και έχει μήκος 267 σελίδες.

Κατάλογος χαρακτήρων της σειράς
-------------------------------

Η λίστα με τους χαρακτήρες, τους εχθρούς, τους ηθοποιούς και το προσωπικό παραγωγής της σειράς και των ταινιών βρίσκεται στον **Κατάλογο χαρακτήρων της σειράς *Silent Hill***.

Υποδοχή και κληρονομιά
----------------------

Η σειρά στο σύνολό της έχει επαινεθεί για τα γραφικά, την ιστορία και την ατμόσφαιρά της. Ωστόσο ενώ οι τέσσερις πρώτες προσθήκες έλαβαν κριτική αναγνώριση, οι μετέπειτα προσθήκες δεν γνώρισαν ιδιαίτερη επιτυχία.

* Η πρώτη προσθήκη της σειράς, το *Silent Hill*, έλαβε θετικές κριτικές για την κυκλοφορία του και ήταν μια εμπορική επιτυχία. Θεωρείται ένας καθοριστικός τίτλος στο είδος τρόμου επιβίωσης.
* Το *Silent Hill 2* έλαβε εξίσου κριτική αναγνώριση και ονομάστηκε το τέταρτο καλύτερο παιχνίδι του PS2 από την IGN. Το *Silent Hill 2* θεωρείται ένα από τα καλύτερα παιχνίδια τρόμου όλων των εποχών από πολλούς παίχτες τις εποχής, καθώς εμφανίζεται σε πολλές λίστες "καλύτερα παιχνίδια όλων των εποχών" από κριτικούς. Το *Silent Hill 2* επίσης θεωρείται ευρέως ως η καλύτερη προσθήκη στη σειρά και θεωρείται από πολλούς ως ένα σύγχρονο αριστούργημα τρόμου.
* Το *Silent Hill 3* δέχτηκε θετικές κριτικές, ειδικά για τη γενικότερη παρουσίασή του, συμπεριλαμβανομένων των περιβαλλόντων, των γραφικών και του ήχου του, καθώς και των συνολικών στοιχείων και θεμάτων τρόμου που συνεχίζονται από προηγούμενες δόσεις. Το παιχνίδι επαινέθηκε για την ιστορία του, η οποία ήταν συνέχεια της ιστορίας του πρώτου παιχνιδιού.
* Σε σύγκριση με τις προηγούμενες τρεις δόσεις, το *Silent Hill 4: The Room* δέχθηκε ιδιαίτερα θετικές κριτικές, αν και χαμηλότερες από αυτές των προκατόχων του παιχνιδιού.
* Το *Silent Hill: Origins* έλαβε θετικές κριτικές παρά κάποιες εξαιρέσεις. Επαινέθηκε για την επιστροφή στην παλιά φόρμουλα του παιχνιδιού.. Ωστόσο, ορισμένοι επέκριναν την αυξανόμενη προβλεψιμότητα του παιχνιδιού καθώς εξελίσσεται.
* Το *Silent Hill: Homecoming* έλαβε ανάμικτες κριτικές. Έπαινέθηκε για τα γραφικά και τον ήχο του, αλλά ο τρόμος και το gameplay αντιμετώπισαν μικτές κριτικές. Μερικοί κριτικοί, όπως το GameSpot, θεώρησαν ότι έχασε "τον ψυχολογικό παράγοντα του τρόμου για τον οποίο η σειρά είναι τόσο γνωστή." Μερικοί κριτικοί ήταν ακόμα πιο σκληροί, όπως το IGN το οποίο χαρακτήρισε το παιχνίδι μια "απογοήτευση".
* Το *Silent Hill: Shattered Memories* έλαβε γενικά θετικές κριτικές. Το GameSpot επαίνεσε την προσπάθεια του παιχνιδιού να επισκεφτεί την πλοκή του πρώτου παιχνιδιού.
* Το *Silent Hill: Downpour* έλαβε μικτές κριτικές. Ενώ ορισμένοι κριτικοί επαίνεσαν το soundtrack και τα στοιχεία της ιστορίας, αυτά ωστόσο ακυρώθηκαν από περιπτώσεις δυσκολίας στη μάχη (combat) και από ξαφνικά παγώματα (glitches).
* Το *Silent Hill: HD Collection* έλαβε επίσης μικτές κριτικές. Οι κριτικοί επέκριναν πολλά τεχνικά ζητήματα που παρατηρήθηκαν στα παιχνίδια όσο και τις καλλιτεχνικές αλλαγές που έγιναν σε αυτά.
* Το *Silent Hill: Book of Memories*, ενώ έλαβε μικτές κριτικές, ήταν το παιχνίδι με τις χαμηλότερες κριτικές στη σειρά.

Τέλος, οι Duffer Brothers ανέφεραν το *Silent Hill* ως μια από τις σημαντικές επιρροές στην τηλεοπτική σειρά τους, *Stranger Things***,** και σημείωσαν ότι ενέπνευσε το Upside Down, μια παράλληλη διάσταση της σειράς.

Παραπομπές
----------

1. ↑  «Silent Hill (franchise)». *Silent Hill Wiki* (στα Αγγλικά). Ανακτήθηκε στις 22 Οκτωβρίου 2022.
2. ↑  «Silent Hill, Maine». *Silent Hill Wiki* (στα Αγγλικά). Ανακτήθηκε στις 22 Οκτωβρίου 2022.
3. ↑  «Silent Hill (franchise)». *Silent Hill Wiki* (στα Αγγλικά). Ανακτήθηκε στις 25 Δεκεμβρίου 2020.
4. ↑  Fahs, Travis (30 Οκτωβρίου 2009). «IGN Presents the History of Survival Horror». *IGN* (στα Αγγλικά). Ανακτήθηκε στις 1 Φεβρουαρίου 2023.
5. 1 2  Wilson, Mike (13 Ιουλίου 2020). «Loneliness and Isolation in 'Silent Hill'». *Bloody Disgusting!* (στα Αγγλικά). Ανακτήθηκε στις 22 Οκτωβρίου 2022.
6. ↑  «10 Most Symbolic Silent Hill Monsters». *TheGamer* (στα Αγγλικά). 26 Οκτωβρίου 2019. Ανακτήθηκε στις 25 Δεκεμβρίου 2020.
7. ↑  «Team Silent (Company)». *Giant Bomb* (στα Αγγλικά). Ανακτήθηκε στις 22 Οκτωβρίου 2022.
8. ↑  «Climax Studios». *Silent Hill Wiki* (στα Αγγλικά). Ανακτήθηκε στις 22 Οκτωβρίου 2022.
9. ↑  Beahm, Elijah (1 Απριλίου 2021). «Silent Hill: Homecoming Is an Earnest Silent Hill Successor, for All Its Faults». *The Escapist* (στα Αγγλικά). Ανακτήθηκε στις 22 Οκτωβρίου 2022.
10. ↑  «Vatra Games». *Silent Hill Wiki* (στα Αγγλικά). Ανακτήθηκε στις 22 Οκτωβρίου 2022.
11. ↑  «WayForward Technologies». *Silent Hill Wiki* (στα Αγγλικά). Ανακτήθηκε στις 22 Οκτωβρίου 2022.
12. ↑  «Interview: Silent Hill composer Akira Yamaoka». *Fact Magazine* (στα Αγγλικά). 29 Οκτωβρίου 2015. Ανακτήθηκε στις 25 Δεκεμβρίου 2020.
13. ↑  McWhertor, Michael (4 Αυγούστου 2017). «Dishonored, Silent Hill composer Daniel Licht dies at 60». *Polygon* (στα Αγγλικά). Ανακτήθηκε στις 22 Οκτωβρίου 2022.
14. ↑  "IV: The Emperor – Visual Concept". Silent Hill 3 公式完全攻略ガイド/失われた記憶 サイレントヒル・クロニクル [Silent Hill 3 Official Strategy Guide / Lost Memories: Silent Hill Chronicle] (in Japanese). NTT Publishing Co. Ltd. July 31, 2003. p. 90. ISBN 4-7571-8145-0.
15. 1 2  "IX: The Hermit – Sound Effect". Silent Hill 3 公式完全攻略ガイド/失われた記憶 サイレントヒル・クロニクル [Silent Hill 3 Official Strategy Guide / Lost Memories: Silent Hill Chronicle] (in Japanese). NTT Publishing Co. Ltd. July 31, 2003. p. 95. ISBN 4-7571-8145-0.
16. ↑  Staff, I. G. N. (12 Ιουνίου 2002). «Silent Hill 3 Interview». *IGN* (στα Αγγλικά). Ανακτήθηκε στις 20 Ιουλίου 2017.
17. ↑  Konami Computer Entertainment Tokyo (May 23, 2003). Silent Hill 3. Konami. Scene: Staff credits.
18. ↑  Konami Computer Entertainment Tokyo (June 17, 2004). Silent Hill 4: The Room. Konami. Scene: Staff credits.
19. ↑  Climax Studios (November 6, 2007). Silent Hill: Origins. Konami Digital Entertainment. Scene: Staff credits.
20. ↑  Double Helix Games (September 30, 2008). Silent Hill Homecoming. Konami Digital Entertainment. Scene: Staff credits.
21. ↑  Climax Studios (December 8, 2009). Silent Hill: Shattered Memories. Konami Digital Entertainment. Scene: Staff credits.
22. ↑  «Interview: Dexter Composer Dan Licht On Silent Hill: Downpour». *Game Informer* (στα Αγγλικά). Ανακτήθηκε στις 20 Ιουλίου 2017.
23. ↑  «Tomm Hulett on Silent Hill Collection, Downpour, Book of Memories and Korn». *Engadget*. Ανακτήθηκε στις 20 Ιουλίου 2017.
24. ↑  Bankhurst, Adam (16 Οκτωβρίου 2022). «Silent Hill Transmission Announced for This Week With 'The Latest Updates on the Silent Hill Series'». *IGN* (στα Αγγλικά). Ανακτήθηκε στις 17 Οκτωβρίου 2022.
25. ↑  «ΕΠΙΣΗΜΟ: Το μέλλον του Silent Hill αποκαλύπτεται – Η Konami ανακοίνωσε τα πλάνα της». *Unboxholics*. Ανακτήθηκε στις 17 Οκτωβρίου 2022.
26. ↑  Darkpony. «Επίσημο: Η Konami επιβεβαίωσε την επιστροφή του Silent Hill!». *Techgear.gr*. Ανακτήθηκε στις 17 Οκτωβρίου 2022.
27. ↑  Morales, Adrian (16 Οκτωβρίου 2022). «Konami Confirms Silent Hill News is Coming Soon». *Game Rant* (στα Αγγλικά). Ανακτήθηκε στις 17 Οκτωβρίου 2022.
28. ↑  Παπαπαύλου, Παύλος Θ (17 Οκτωβρίου 2022). «Επίσημο: Το Silent Hill επιστρέφει, αποκαλυπτήρια μέσα στην εβδομάδα - Enternity.gr». *Enternity*. Ανακτήθηκε στις 17 Οκτωβρίου 2022.
29. ↑  «SILENT HILL PORTAL SITE». *SILENT HILL PORTAL SITE* (στα Αγγλικά). Ανακτήθηκε στις 17 Οκτωβρίου 2022.
30. ↑  Kim, Matt (19 Οκτωβρίου 2022). «Silent Hill Transmission: Everything Announced From Today's Big Showcase». *IGN* (στα Αγγλικά). Ανακτήθηκε στις 20 Οκτωβρίου 2022.
31. ↑  «Silent Hill Transmission: All announcements, reveals, & how to watch». *Dexerto* (στα Αγγλικά). Ανακτήθηκε στις 20 Οκτωβρίου 2022.
32. ↑  «Silent Hill (video game)». *Silent Hill Wiki* (στα Αγγλικά). Ανακτήθηκε στις 22 Οκτωβρίου 2022.
33. ↑  «Silent Hill 1999 Review».
34. ↑  «Play Novel: Silent Hill». *Silent Hill Wiki* (στα Αγγλικά). Ανακτήθηκε στις 22 Οκτωβρίου 2022.
35. ↑  Gans, Christophe (2006-04-21), *Silent Hill*, TriStar Pictures, Silent Hill DCP Inc. Davis-Films, ανακτήθηκε στις 2022-10-22
36. ↑  Aoyagi, Yoshi; Arem, Keith; Boor, Jay (2010-02-12), *Silent Hill: Shattered Memories*, Climax, ανακτήθηκε στις 2022-10-22
37. ↑  Καβουκλής, Νικήτας (20 Οκτωβρίου 2022). «Το Silent Hill f θα μεταφέρει τη σειρά στην Ιαπωνία (trailer) - Enternity.gr». *Enternity*. Ανακτήθηκε στις 20 Οκτωβρίου 2022.
38. ↑  McWhertor, Michael (19 Οκτωβρίου 2022). «The new game Silent Hill f will bring the series to Japan». *Polygon* (στα Αγγλικά). Ανακτήθηκε στις 20 Οκτωβρίου 2022.
39. ↑  «Play Novel: Silent Hill». *Silent Hill Wiki* (στα Αγγλικά). Ανακτήθηκε στις 25 Δεκεμβρίου 2020.
40. ↑  «Silent Hill (mobile game)». *Silent Hill Wiki* (στα Αγγλικά). Ανακτήθηκε στις 25 Δεκεμβρίου 2020.
41. ↑  «Silent Hill: The Escape for DoJa (2007) - MobyGames». *MobyGames*. Ανακτήθηκε στις 20 Ιουλίου 2017.
42. ↑  «Silent Hill: Orphan». *Silent Hill Wiki* (στα Αγγλικά). Ανακτήθηκε στις 25 Δεκεμβρίου 2020.
43. ↑  «Silent Hill Arcade is like playing vomit». *Destructoid* (στα Αγγλικά). Αρχειοθετήθηκε από το πρωτότυπο στις 20 Νοεμβρίου 2016. Ανακτήθηκε στις 20 Ιουλίου 2017.
44. ↑  «Silent Hill: Mobile 2». *Silent Hill Wiki* (στα Αγγλικά). Ανακτήθηκε στις 25 Δεκεμβρίου 2020.
45. ↑  «Silent Hill: Mobile 3». *Silent Hill Wiki* (στα Αγγλικά). Ανακτήθηκε στις 25 Δεκεμβρίου 2020.
46. ↑  C, Luiz H. (2 Ιουνίου 2022). «'Silent Hill: Book of Memories' – Replaying a Strange Little Game 10 Years Later». *Bloody Disgusting!* (στα Αγγλικά). Ανακτήθηκε στις 7 Μαΐου 2023.
47. ↑  «Silent Hill (pachislot)». *Silent Hill Wiki* (στα Αγγλικά). Ανακτήθηκε στις 25 Δεκεμβρίου 2020.
48. ↑  «Dead by Daylight: Chapter XVI: Silent Hill Review (PC DLC, 2020)». *Sketching Details* (στα Αγγλικά). Ανακτήθηκε στις 7 Μαΐου 2023.
49. ↑  «Dead by Daylight: Chapter XVI - Silent Hill». *Silent Hill Wiki* (στα Αγγλικά). Ανακτήθηκε στις 26 Δεκεμβρίου 2020.
50. ↑  «Dark Deception: Monsters & Mortals - Silent Hill». *Silent Hill Wiki* (στα Αγγλικά). Ανακτήθηκε στις 7 Μαρτίου 2021.
51. ↑  Artemiy\_Kopych (8 Φεβρουαρίου 2021). «Remix of Claw Finger, which will probably be used in Monsters and Mortals DLC». *r/silenthill*. Ανακτήθηκε στις 1 Φεβρουαρίου 2023.
52. ↑  «Το Silent Hill: Ascension είναι κάτι που δεν έχει ξαναυπάρξει στο franchise (BINTEO)». *Unboxholics*. Ανακτήθηκε στις 20 Οκτωβρίου 2022.
53. ↑  Valentine, Rebekah (19 Οκτωβρίου 2022). «Silent Hill: Ascension Is a Live Silent Hill Event Coming Next Year». *IGN* (στα Αγγλικά). Ανακτήθηκε στις 20 Οκτωβρίου 2022.
54. ↑  «Silent Hill: Townfall». *GameWorld* (στα Αγγλικά). Ανακτήθηκε στις 19 Οκτωβρίου 2022.
55. ↑  «Silent Hill: Townfall is a new entry to the series from Stories Untold developer No Code» (στα αγγλικά). *Eurogamer.net*. 2022-10-19.. Ανακτήθηκε στις 2022-10-19.
56. ↑  Leadbetter, Richard (8 Απριλίου 2012). «What Went Wrong with Silent Hill HD?». *Eurogamer* (στα Αγγλικά). Ανακτήθηκε στις 20 Ιουλίου 2017.
57. ↑  «Silent Hill HD Collection is much worse than we thought». *Destructoid* (στα Αγγλικά). Ανακτήθηκε στις 20 Ιουλίου 2017.
58. ↑  «Silent Hill HD Collection for PlayStation 3 - GameRankings». *www.gamerankings.com*. Αρχειοθετήθηκε από το πρωτότυπο στις 18 Ιουνίου 2012. Ανακτήθηκε στις 20 Ιουλίου 2017.
59. ↑  McWhertor, Michael (19 Οκτωβρίου 2022). «Silent Hill 2 remake coming to PS5, PC». *Polygon* (στα Αγγλικά). Ανακτήθηκε στις 20 Οκτωβρίου 2022.
60. ↑  «Silent Hill 2 Remake: Δείτε το πρώτο trailer για την απόλυτη επιστροφή της θρυλικής σειράς στο PS5». *Unboxholics*. Ανακτήθηκε στις 20 Οκτωβρίου 2022.
61. ↑  «Silent Hill (Com.x Novel) - Silent Hill Memories». *www.silenthillmemories.net*. Ανακτήθηκε στις 7 Μαΐου 2023.
62. 1 2 3 4 5 6 7 8  «List of cancelled Silent Hill projects». *Silent Hill Wiki* (στα Αγγλικά). Ανακτήθηκε στις 26 Δεκεμβρίου 2020.
63. ↑  «Gmail». *accounts.google.com*. Ανακτήθηκε στις 26 Δεκεμβρίου 2020.
64. 1 2  Moriarty, Colin (1 Σεπτεμβρίου 2014). «PlayStation 4's PT Silent Hills Demo Downloaded 1+ Million Times». *IGN* (στα Αγγλικά). Ανακτήθηκε στις 20 Ιουλίου 2017.
65. ↑  Editors, IGN's Jaw-Dropped (24 Δεκεμβρίου 2014). «The Biggest Surprises of 2014». *IGN* (στα Αγγλικά). Ανακτήθηκε στις 20 Ιουλίου 2017.
66. 1 2  McCormick, Rich (12 Αυγούστου 2014). «Guillermo del Toro and Hideo Kojima are making a new 'Silent Hill' game». *The Verge*. Ανακτήθηκε στις 20 Ιουλίου 2017.
67. ↑  O'Brien, Lucy (16 Δεκεμβρίου 2014). «My Game of the Year Wasn't a Game At All». *IGN* (στα Αγγλικά). Ανακτήθηκε στις 20 Ιουλίου 2017.
68. ↑  Crossley, Rob (27 Απριλίου 2015). «Silent Hills Cancelled, Konami Confirms». *GameSpot* (στα Αγγλικά). Ανακτήθηκε στις 20 Ιουλίου 2017.
69. ↑  «Silent Hill (film)». *Silent Hill Wiki* (στα Αγγλικά). Ανακτήθηκε στις 25 Δεκεμβρίου 2020.
70. ↑  «Silent Hill: Revelation». *Silent Hill Wiki* (στα Αγγλικά). Ανακτήθηκε στις 25 Δεκεμβρίου 2020.
71. ↑  «A New Silent Hill Movie Has Been Announced». *www.ladbible.com* (στα Αγγλικά). Ανακτήθηκε στις 25 Δεκεμβρίου 2020.
72. ↑  Skrebels, Joe (19 Οκτωβρίου 2022). «Return to Silent Hill: New Movie from Original Silent Hill Director Confirmed». *IGN* (στα Αγγλικά). Ανακτήθηκε στις 20 Οκτωβρίου 2022.
73. ↑  Goslin, Austen (19 Οκτωβρίου 2022). «Silent Hill is getting a new movie to reboot the franchise». *Polygon* (στα Αγγλικά). Ανακτήθηκε στις 20 Οκτωβρίου 2022.
74. ↑  «Silent Hill Original Soundtracks». *Silent Hill Wiki* (στα Αγγλικά). Ανακτήθηκε στις 7 Μαρτίου 2021.
75. ↑  «Silent Hill 2 Original Soundtracks». *Silent Hill Wiki* (στα Αγγλικά). Ανακτήθηκε στις 7 Μαρτίου 2021.
76. ↑  «Silent Hill 3 Original Soundtracks». *Silent Hill Wiki* (στα Αγγλικά). Ανακτήθηκε στις 7 Μαρτίου 2021.
77. ↑  «Silent Hill 4: The Room Original Soundtracks». *Silent Hill Wiki* (στα Αγγλικά). Ανακτήθηκε στις 7 Μαρτίου 2021.
78. ↑  «Silent Hill: Zero Original Soundtracks». *Silent Hill Wiki* (στα Αγγλικά). Ανακτήθηκε στις 7 Μαρτίου 2021.
79. ↑  «Silent Hill: Homecoming Soundtrack». *Silent Hill Wiki* (στα Αγγλικά). Ανακτήθηκε στις 7 Μαρτίου 2021.
80. ↑  «Silent Hill: Shattered Memories Soundtrack». *Silent Hill Wiki* (στα Αγγλικά). Ανακτήθηκε στις 7 Μαρτίου 2021.
81. ↑  «Silent Hill: Downpour Original Soundtrack». *Silent Hill Wiki* (στα Αγγλικά). Ανακτήθηκε στις 7 Μαρτίου 2021.
82. ↑  «Silent Hill: Book of Memories Original Soundtrack». *Silent Hill Wiki* (στα Αγγλικά). Ανακτήθηκε στις 7 Μαρτίου 2021.
83. ↑  «Silent Hill (novel)». *Silent Hill Wiki* (στα Αγγλικά). Ανακτήθηκε στις 7 Μαρτίου 2021.
84. ↑  «Silent Hill 2 (novel)». *Silent Hill Wiki* (στα Αγγλικά). Ανακτήθηκε στις 7 Μαρτίου 2021.
85. ↑  «Silent Hill 3: The Novel». *Silent Hill Wiki* (στα Αγγλικά). Ανακτήθηκε στις 7 Μαρτίου 2021.
86. ↑  «Silent Hill: The Novel (film)». *Silent Hill Wiki* (στα Αγγλικά). Ανακτήθηκε στις 7 Μαρτίου 2021.
87. ↑  Sterling, Jim (9 Ιουνίου 2008). «Fear 101: A Beginner's Guide to Survival Horror». *IGN*. IGN Entertainment, Inc. σελ. 1. Αρχειοθετήθηκε από το πρωτότυπο στις 4 Οκτωβρίου 2011. Ανακτήθηκε στις 22 Σεπτεμβρίου 2011.
88. ↑  Fahs, Travis. «IGN Presents the History of Survival Horror». *IGN*. IGN Entertainment, Inc. σελ. 5. Αρχειοθετήθηκε από το πρωτότυπο στις 29 Ιουνίου 2010. Ανακτήθηκε στις 9 Ιουνίου 2011.
89. ↑  IGN Staff (10 Αυγούστου 2009). «The Top 25 PS2 Games of All Time – PS2 Feature at IGN». IGN. Αρχειοθετήθηκε από το πρωτότυπο στις 13 Αυγούστου 2011. Ανακτήθηκε στις 2 Μαΐου 2010.
90. ↑  Wiz, Tha (18 Δεκεμβρίου 2003). «Silent Hill 3 Review – PC». *GameZone*. GameZone Online. Αρχειοθετήθηκε από το πρωτότυπο στις 20 Σεπτεμβρίου 2008. Ανακτήθηκε στις 30 Αυγούστου 2008.
91. ↑  Hudak, Chris (3 Αυγούστου 2003). «Game Revolution Playstation 2 Review Page – Silent Hill 3». *Game Revolution*. AtomicOnline, LLC. Αρχειοθετήθηκε από το πρωτότυπο στις 26 Σεπτεμβρίου 2012. Ανακτήθηκε στις 30 Αυγούστου 2008.
92. ↑  Reed, Kristan (27 Ιουλίου 2004). «Silent Hill 4: The Room Review | PS2». Eurogamer. Αρχειοθετήθηκε από το πρωτότυπο στις 11 Μαΐου 2010. Ανακτήθηκε στις 2 Μαΐου 2010.
93. ↑  «Silent Hill: Origins for PSP – Silent Hill: Origins Sony PSP – Silent Hill: Origins PSP Game». GameSpot. Αρχειοθετήθηκε από το πρωτότυπο στις 24 Φεβρουαρίου 2010. Ανακτήθηκε στις 2 Μαΐου 2010.
94. ↑  Haynes, Jeff (30 Σεπτεμβρίου 2008). «Silent Hill: Homecoming Review – Xbox 360 Review at IGN». Xbox360.ign.com. Αρχειοθετήθηκε από το πρωτότυπο στις 14 Φεβρουαρίου 2009. Ανακτήθηκε στις 2 Μαΐου 2010.
95. ↑  Anderson, Lark (30 Σεπτεμβρίου 2008). «Silent Hill: Homecoming Review for Xbox 360». GameSpot. Αρχειοθετήθηκε από το πρωτότυπο στις 7 Απριλίου 2009. Ανακτήθηκε στις 2 Μαΐου 2010.
96. ↑  Anderson, Lark (19 Ιανουαρίου 2010). «Silent Hill: Shattered Memories Review for Wii». GameSpot. Αρχειοθετήθηκε από το πρωτότυπο στις 29 Μαρτίου 2012. Ανακτήθηκε στις 2 Μαΐου 2010.
97. ↑   *Silent Hill Downpour Review - IGN*, ανακτήθηκε στις 2021-03-08
98. ↑  Leadbetter, Richard (8 Απριλίου 2012). «What Went Wrong with Silent Hill HD?». *Eurogamer* (στα Αγγλικά). Ανακτήθηκε στις 8 Μαρτίου 2021.
99. ↑   *Silent Hill: Book of Memories Review - IGN*, ανακτήθηκε στις 2021-03-08
100. ↑  Inside ‘Stranger Things’: The Duffer Bros. on How They Made the TV Hit of the Summer Αρχειοθετήθηκε May 6, 2017, στο Wayback Machine. *The Daily Beast*

Εξωτερικοί σύνδεσμοι
--------------------

* Επίσημες ιστοσελίδες για Βόρεια Αμερική στη Wayback Machine του *Internet Archive*  (αρχειοθετήθηκε Αύγουστος 17, 2013), Ιαπωνία

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
*Silent Hill* |
| --- |
|  |
| Κύρια σειρά | 
* *Silent Hill*
* *Silent Hill 2*
* *Silent Hill 3*
* *Silent Hill 4*
* *Silent Hill: Origins*
* *Silent Hill: Homecoming*
* *Silent Hill: Shattered Memories*
* *Silent Hill: Downpour*
* *Silent Hill f*
 |
|  |
| Spin-offs | 
* *Silent Hill: Play Novel*
* *Silent Hill: Mobile*
* *Silent Hill: The Arcade*
* *Silent Hill: Orphan*
* *Silent Hill: Orphan 2*
* *Silent Hill: Orphan 3*
* *Silent Hill: The Escape*
* *Silent Hill: Book of Memories*
* *Silent Hill: Townfall*
* *Silent Hill: Ascension*
* *Silent Hill (pachislot)*
* *Dead by Daylight: Chapter XVI - Silent Hill*
* *Dark Deception: Monsters & Mortals - Silent Hill*
 |
|  |
| Remakes | 
* *Silent Hill: HD Collection*
* *Silent Hill 2 (remake)*
 |
|  |
| Ταινίες | 
* *Silent Hill*
* *Revelation*
* *Return to Silent Hill*
 |
|  |
| Νουβέλες | 
* Silent Hill: The Novel
* Silent Hill 2: The Novel
* Silent Hill 3: The Novel
* Silent Hill: The Novel 
 (Ταινία)
 |
|  |
| Κόμικ | 
* Silent Hill: Dying Inside
* Silent Hill: Among the Damned
* Silent Hill: Paint It Black
* Silent Hill: The Grinning Man
* Silent Hill: Dead/Alive
* Silent Hill: Hunger
* Sinner's Reward
* Silent Hill: Past Life
* Silent Hill: Downpour (Anne's Story)
 |
|  |
| Πρόσωπα | 
* Κεϊτσίρο Τογιάμα
* Χιρογιούκι Ογουάκου
* Μασαχίρο Ίτο
* Τακαγιόσι Σάτο
* Άκιρα Γιαμαόκα
* Μαίρη Ελίζαμπεθ ΜακΓκλιν
 |
|  |
| Σχετικά λήμματα | 
* Κατάλογος χαρακτήρων
* Team Silent
* Climax Studios
* Vatra Games
 |
|  |
| 
* **Κατηγορία Κατηγορία:Silent Hill**
 |

 |